=== সাবটাইটেল অনুবাদক === মোঃ কামরুল হাসান শিমুল
সাবটাইটেল অনুবাদকঃ - মোঃ কামরুল হাসান শিমুল - fb.com/kamrul.officials - www.subscene.com/u/830123
রাশোমন (১৯৫০)
রায়নোসুকে আকুতাগাওয়া রচিত “ইন অ্যা গ্রোভ” অবলম্বনে
== চিত্রনাট্য == আকিরা কুরোসাওয়া এবং শিনোবু হাশিমোতো
== চিত্রগ্রহণ == কাজুও মিয়াগাওয়া
== অভিনয় ==
তোশিরো মিফুনে
মাচিকো কায়ো
তাকাশি শিমুরা
মায়ায়ুকি মোরি
মিনোরু চিয়াকি
== পরিচালনা == আকিরা কুরোসাওয়া
বুঝতে পারছি না, কিছুই বুঝতে পারছি না।
মোটেও বুঝতে পারছি না।
একেবারে কিছুই না।
কী সমস্যা?
কী বুঝতে পারছেন না?
এমন অদ্ভুত কাহিনী জীবনেও শুনিনি।
কাহিনীটি খোলাসা করে বলুন?
এখানে তো দেখি একজন যাজকও রয়েছে।
নাহ, কিয়োমিজু মন্দিরের বিখ্যাত, বিচক্ষণ যাজকও...
... এমন অদ্ভুত কাহিনী শুনেন নি।
তাহলে, তুমিও সেই অদ্ভুত কাহিনী জানো?
এই লোক আর আমি কেবলই সব দেখে-শুনে এলাম।
- কোথা থেকে? - আদালত থেকে।
আদালতে?
একজন লোক খুন হয়েছে।
কেবল একজন? তাতে কী?
এই ফটক ধরে এগোলে, অন্তত পাঁচ-ছয়টি বেওয়ারিশ লাশ পাবে।
তা ঠিক।
যুদ্ধ, ভূমিকম্প, ঘূর্ণিঝড়...
অগ্নিকাণ্ড, দুর্ভিক্ষ, মহামারি...
বছরের পর বছর, বিপর্যয় লেগেই আছে।
আর প্রতি রাতে ডাকাতের উৎপাত তো আছেই।
কতো মানুষকে কীট-পতঙ্গের মতো মরতে দেখেছি...
তবুও এই অদ্ভুত কাহিনীর কাছে সেগুলো কিছুই নয়।
হ্যাঁ, এতোটাই ভয়ানক!
অবশেষে মনে হয়, মানুষের প্রতি বিশ্বাস হারিয়েই ফেলবো।
ডাকাত বা মহামারির চেয়েও ভয়ানক...
দুর্ভিক্ষ, অগ্নিকাণ্ড বা যুদ্ধের চেয়েও।
যাজক সাহেব...
... বক্তৃতা অনেক দিয়েছেন।
মজা পাবো মনে হচ্ছে, বৃষ্টি থামা পর্যন্ত শুনে যাই।
কিন্তু এমন বয়ান শুরু করলেন যে, বৃষ্টির শব্দ শোনাই ভালো।
শোনো, হয়তো তোমার কাছে এর ব্যাখ্যা থাকতে পারে।
তিনটির কোনোটিই বুঝতে পারছি না।
- কোন তিনটি? - শোনো...
সবগুলোই তোমাকে বলবো।
এবার ধীরে ধীরে বলুন তো।
বৃষ্টি শীঘ্রই থামবে মনে হচ্ছে না।
[ রাশোমন ]
তিন দিন আগে...
... পাহাড়ে গেলাম কাঠ কাটতে।
প্রাণপণ দৌড়ে গেলাম পুলিশের কাছে।
তার তিনদিন পর আজকে, সাক্ষ্য দেয়ার জন্য আমাকে ডাকলো।
হ্যাঁ, সত্যি বলছি।
আমিই প্রথম মৃতদেহটি দেখেছি।
কী? কোনো তরবারি দেখেছি কি না?
নাহ, কিছু দেখিনি।
গাছের ডালে একটি মহিলা-টুপি...
... আর সামুরাইয়ের মোচড়ানো টুপি ছাড়া।
লাশের পাশে কয়েক টুকরো কাটা দড়ি ছিলো...
আর গাছের পাতায় একটি চকচকে তাবিজ ঝুলতে দেখেছি।
হ্যাঁ।
এগুলোই কেবল দেখেছি। হ্যাঁ।
মৃত্যুর একটু আগেই তাঁর সাথে দেখা হয়েছিলো।
তিনদিন আগে বিকেল বেলায়...
... রাস্তার ওপরে...
... সেকিয়ামা থেকে ইয়ামাশিনা যাওয়ার পথে।
মেয়েটি ঘোমটা পড়ে ছিলো, চেহারা স্পষ্ট দেখিনি।
খুশি মনে তাঁরা এগিয়ে যাচ্ছিলো।
এমন দুর্ভাগা মৃত্যু কে আশা করেছিলো!
মানব জনম ভোরের শিশিরের মতোই ঠুনকো ও ক্ষণস্থায়ী।
কতো দুর্ভাগ্য যে, তাঁর করুণ মৃত্যু হলো।
আমি অত্যন্ত দুঃখিত।
যে লোকটিকে এনেছি সে-ই তাজোমারু।
হ্যাঁ, কথিত সেই কুখ্যাত ডাকাত।
গতবারও প্রায় ধরে ফেলেছিলাম, একটুর জন্য ফস্কে গেছে।
তখনও একই অস্ত্র বহন করছিলো।
দু’দিন আগে সন্ধে বেলায়, কাতসুরা নদীর তীরে...
কী হয়েছে?
১৭ টি তীর ছিলো ঈগলের পালক লাগানো।
একটি চর্ম-ধনুক এবং একটি ঘোড়া।
এগুলো সব মৃত ব্যক্তির।
চুরিকৃত ঘোড়ার পিঠ থেকে তাজোমারু পড়ে গেলো...
... চরম কর্মফল পেয়েছে।
ঘোড়া থেকে পড়ে গেছি? ধুর শালা!
সেদিন...
ঘোড়ায় চড়ার সময় তৃষ্ণা পেয়ে গেলো।
অসাকার কাছে একটি ঝরনা থেকে পান করেছি।
হয়তো উজানে বিষাক্ত মৃত সাপ পড়ে ছিলো।
একটু পরেই পেটে অসহ্য ব্যাথা শুরু হয়।
নদীর তীরে আসতেই নিজেকে আর ধরে রাখতে পারিনি।
তাই ঘোড়া থেকে নেমে বালিতে গড়াগড়ি দিচ্ছিলাম।
পড়ে গিয়েছি আমি?
অবশ্য, বেকুব বেকুবের মতোই চিন্তা করবে।
আজ না হয় কাল শাস্তি আমাকে পেতেই হবে...
তাই কোনো কিছুই গোপন করবো না।
লোকটিকে আমি নিজ হাতে খুন করেছি।
এই দম্পতিকে তিনদিন আগে দেখেছি এক রৌদ্রোজ্জ্বল বিকেলে।
হঠাৎ এক শীতল বাতাস পাতাগুলোকে নাড়া দিয়ে যায়।
ঐ বাতাস না এলে তাঁকে খুন করতে হতো না।
এক ঝলক রূপ দেখিয়েই সে চলে গেলো।
হয়তো এজন্যেই...
মনে হলো যেনো পরী দেখলাম!
তখনই তাঁকে পাওয়ার ইচ্ছা জাগলো, তাঁর স্বামীকে খুন করে হলেও।
খুন-খারাবি ছাড়া পেয়ে গেলে ভালোই হতো।
আমার ইচ্ছে ছিলো খুন করা ছাড়াই তাঁকে ভোগ করবো।
কিন্তু ইয়ামাশিনার রাস্তায় সেটা সম্ভব ছিলো না।
কী চাও?
কী চাও তুমি?
কী চাও?
ভয় পাবেন না।
দেখেছেন? তলোয়ারটি দারুণ না?
ভালো করে দেখুন।
ওদিকে কিছু ধ্বংসস্তূপ আছে।
ধ্বংসস্তূপটি খুঁড়তেই বেশকিছু তরবারি আর কাঁচ পেয়েছি।
পাহাড়ের পেছনে জঙ্গলে পুঁতে রেখেছি, যাতে কেউ খুঁজে না পায়।
নিতে চাইলে সস্তায় দিয়ে দেবো।
আরও সামনে।
আগে যাও।
এই যে, পাইন গাছের পেছনে।
তোমার স্বামী অসুস্থ হয়ে গেছে।
তাঁর মুখ ফ্যাকাসে হয়ে গেলো, আর নির্লিপ্ত চোখে তাকিয়ে রইলো।
মুখাবয়ব বাচ্চাদের মতো হয়ে গেলো।
তা দেখে লোকটির প্রতি ঈর্ষান্বিত হয়ে তাঁকে ঘৃণা করতে শুরু করি।
মেয়েটিকে দেখালাম কী নির্দয়ভাবে তাঁর স্বামীকে গাছের সাথে বেঁধে রেখেছি।
এই চিন্তা হঠাৎ করেই মাথায় ভর করে বসে।
এমন ক্ষিপ্রতা কোনো মেয়ের মাঝে আমি দেখিনি।
অবশেষে, স্বামীকে খুন না করেই মেয়েটিকে ভোগ করি।
তখনও হত্যার চিন্তা মাথায় ছিলো না।
তখনই...
দাঁড়াও!
থামো!
হয় তুমি মরো না হয় আমার স্বামীকে মারো।
একজনকে মরতে হবে।
আমার কলঙ্ক দু’জন পুরুষের জানা মৃত্যুর চেয়েও জঘন্য।
বিজয়ীর সাথেই আমি যাবো।
তাই খুন করতে হলো, কিন্তু সেটা সম্মানজনকভাবে করতে চেয়েছি।
খুব ভালো লড়াই করেছে। ২৩ বার আঘাত ঠেকিয়ে দিয়েছে।
সব মনে আছে কারণ তাঁর লড়াইয়ে মুগ্ধ ছিলাম।
আগে কেউ আমার সাথে ২০ বারের বেশি টেকেনি।
কী? ঐ মেয়ে?
জানি না।
লোকটিকে মেরে তাকিয়ে দেখি মেয়েটি নেই।
হয়তো লড়াই দেখে ভয়ে পালিয়েছে।
তারপর পাহাড়ি রাস্তায় দৌড়ে গেলাম।
দেখি তাঁর ঘোড়া ঘাস খাচ্ছে।
মেয়েটির ক্ষিপ্রতা আমাকে মুগ্ধ করেছে...
... কিন্তু, স্বাদ অন্যান্য মেয়ের মতোই।
তাঁকে আর খুঁজে দেখিনি।
কী? তাঁর তরবারি?
ওটা দিয়ে মদ খেয়েছি।
কী? চাকু?
রত্নখচিত চাকু, খুব দামি মনে ছিলো।
ওহ, একদম ভুলে গেছি। কী বোকামি করেছি!
জীবনের সবচেয়ে বড় ভুল!
পুরো ডাকু-দলের মধ্যে মেয়ে আসক্তিতে তাজোমারুর নাম-ডাক ছিলো।
গত মৌসুমে এক নববধূ ও তাঁর দাসীর...
... লাশ পাওয়া গেলো পাহাড়ে। হয়তো তাঁদেরকে ও-ই মেরেছে।
যে মেয়েটি ঘোড়া রেখে পালিয়েছে তাঁর কী হয়েছে?
বেশ...
ঐ মেয়েটিও আদালতে সাক্ষ্য দিয়েছে।
মেয়েটিকে একটি মন্দির থেকে পুলিশ গ্রেফতার করেছে।
মিথ্যে কথা।
সম্পূর্ণ মিথ্যে কথা। তাজোমারু আর মেয়েটির সাক্ষ্য।
মানুষ তো মিথ্যে বলবেই।
বেশিরভাগ সময়ই আমরা নিজেরাই নিজেদের সাথে প্রতারণা করি।
হতে পারে...
কারণ মানুষ দুর্বলতা পেলেই মিথ্যে বলে, এমনকি নিজেদের সাথেও।
আবার বয়ান মাইরো না।
মিথ্যে হলেও আমার কিছু যায় আসে না। শুনে মজা পাচ্ছি, এই যা।
মেয়েটি কী গল্প শোনালো?
তাজোমারুর গল্প থেকে সম্পূর্ণ ভিন্ন।
তাঁর চেহারায় ক্ষিপ্রতার কোনো ছাপই দেখা যায়নি।
সে ছিলো খুবই নিরীহ ও দুঃখী।
নীল পাজামা পড়া লোকটি...
... জোর করে আমাকে নষ্ট করেছে।
গর্বের সাথে ঘোষণা দেয় সে-ই কুখ্যাত তাজোমারু ডাকাত।
আমার স্বামীকে বেঁধে বিদ্রূপ করতে থাকে।
আমার স্বামী আতঙ্কিত হয়ে পড়ে।
যতোই ছাড়ার চেষ্টা করে...
... দড়ি আরও শক্ত করে বেঁধে দিলো।
তাঁর দিকে দৌড়ে গেলাম। মানে যাওয়ার চেষ্টা করলাম...
যখনই তাঁর চোখের দিকে তাকাই...
শিরা-উপশিরায় রক্ত হিম হয়ে যায়।
চোখের মাঝে রাগ নেই...
... দুঃখও নেই।
নির্লিপ্ত দৃষ্টিতে ছিলো তীব্র ঘৃণা।
তাকাবে না।
ওভাবে তাকাবে না।
বড় নিষ্ঠুর দৃষ্টি।
মারো আমাকে।
মারো আমাকে, তবুও তাকাবে না। দয়া করো।
মারো আমাকে।
এক কোপে মেরে ফেলো।
তাকাবে না।
চোখ নামাও।
দয়া করো।
সম্ভবত তখন মূর্ছা যাই।
চেতনা ফেয়ার পর তাকিয়ে দেখি...
... আর বলতে পারবো না।
চাকুটি মৃত স্বামীর বুকে বিঁধে আছে।
এতোটাই ভয় পেয়েছি যে...
কীভাবে জঙ্গল থেকে পালিয়েছি জানি না।
হুঁশ ফিরে পেয়ে দেখি...
একটি পুকুরের পাড়ে দাঁড়িয়ে।
পাহাড়ের পাদদেশ থেকে...
পুকুরে ঝাঁপিয়ে পড়ি।
কতভাবেই চেষ্টা করেছি...
... তবুও আত্মহত্যা করতে পারিনি।
আমার মতো অসহায়, অবলা নারী আর কী-ই করতে পারে?
যতোই শুনছি ততোই বিভ্রান্ত হয়ে যাচ্ছি।
তবে মেয়েরা চোখের জল ফেলে ছলনা করতে পারে।
কথায় কথায় ছলচাতুরী করে।
তাই মেয়েটির গল্প বিশ্বাস করা ঠিক হবে না।
যদি মৃত ব্যক্তির গল্পটি শোনো...
সে তো মৃত। লাশ কীভাবে সাক্ষ্য দেয়?
আত্মা ভর করার মাধ্যমে।
মিথ্যে! তাঁর সাক্ষ্যও মিথ্যে!
কিন্তু আত্মা তো মিথ্যে বলে না।
কেন নয়?
আমি বিশ্বাস করি না, মানুষ এতোটা পাপিষ্ঠ হতে পারে।
বাজে কথা রাখো।
জগতের মানুষ কী তবে ধোয়া তুলসি পাতা?
হয়তো ভালো গল্প গুলো সাজানো।
কী ভয়ানক!
মানুষ খারাপ দিকগুলো ভুলে থাকতে চায়।
আর সাজানো গল্প গুলো বিশ্বাস করে।
- সেটাই সহজ উপায়। - অসম্ভব!
বাদ দাও।
এবার মৃত ব্যক্তির গল্পটি শোনাও।
এখন আমি অন্ধকারে থাকি।
অন্ধকারে পঁচে মরি।
তাঁদের প্রতি অভিশাপ যারা আমাকে অন্ধকার নরকে পাঠিয়েছে।
আমার স্ত্রীকে ভোগ করার পর ডাকাতটি তাঁকে সান্ত্বনা দেয়ার চেষ্টা করলো।
ঘাসের ওপর বসে পায়ের দিকে স্থির দৃষ্টিতে তাকিয়ে রইলো।
ডাকাতটি ছিলো ফন্দিবাজ।
সতীত্ব হারানোর ফলে...
... স্বামী তাঁকে আর গ্রহণ করবে না।
স্বামীকে ছেড়ে তাঁকে বিয়ে করার প্রস্তাব দিলো।
তাঁকে বুঝালো, ভালোবেসেছে বলেই তাঁকে জোর করে ভোগ করেছে।
কথাটি শুনেই আমার স্ত্রী সম্মোহিতের মতো মুখ তুলে তাকালো।
তাঁর চেহারা খুশিতে ঝিলিক দিয়ে উঠলো।
আমার সুন্দরী স্ত্রী ডাকাতকে কী জবাব দিলো?
অসহায় স্বামীর সামনে?
নিয়ে চলো।
আমাকে তোমার সাথে নিয়ে চলো।
ঠিক এই কথাটিই বললো।
এটিই তাঁর একমাত্র অপরাধ নয়...
তা না হলে আমাকে অন্ধকারে আসতে হতো না।
ওকে মেরে ফেলো।
সে বেঁচে থাকলে তোমার সাথে যেতে পারবো না।
মারো তাঁকে!
তাঁর কথাগুলো ঝড়োবাতাসের মতো...
... আমাকে অন্ধকারে ঠেলে দিতে যথেষ্ট ছিলো।
এমন জঘন্য কাজ কোনো মানুষের পক্ষে সম্ভব?
কথাটি শুনে ডাকাতের মুখও ফ্যাকাসে হয়ে গেলো।
খুন করো তাঁকে!
এই খানকিকে কী করা উচিৎ?
মারবো নাকি বাঁচিয়ে রাখবো? মাথা নাড়ালেই হবে।
কথাটি শুনেই আমি ডাকাতের অপরাধ ক্ষমা করে দিলাম।
মারবো নাকি ছেড়ে দেবো?
জানি না কতো সময় পার হলো।
সে পালিয়েছে। আমাকে এখন যেতে হবে।
চারদিকে সুনসান নীরবতা।
হঠাৎ কান্নার শব্দ শুনতে পাই।
কেউ একজন কাঁদছে।
কে কাঁদছে?
নীরব-নির্জন পরিবেশ।
কী যে নীরবতা নেমে এলো!
সূর্য অস্ত গেলো।
গভীর নীরবতায় ঢলে পড়লাম।
স্তব্ধতায় শুয়ে রইলাম।
কেউ একজন ধীর পায়ে এগিয়ে এলো।
আমার বুক থেকে চাকুটি ঠাণ্ডা মাথায় বের করলো।
একদম মিথ্যে কথা!
কোনো চাকু ছিলো না। তলোয়ারের আঘাতেই তাঁর মৃত্যু হয়েছে।
খুব মজা পাচ্ছি!
মনে হচ্ছে সব নিজ চোখে দেখেছেন।
তাহলে আদালতে বলেননি কেন?
ঝামেলায় জড়াতে চাইনি।
তাহলে এখানে বলছেন কেন?
উত্তর দেন।
মনে হচ্ছে আপনার গল্প আরও উপভোগ্য হবে।
আর শুনতে চাই না। ভয়ের গল্প অনেক হয়েছে।
আজকাল এগুলো সাধারণ ঘটনা।
শুনেছি এই রাশোমনেও নাকি পিশাচ বাস করে।
মানুষের হিংস্রতা দেখে পিশাচও পালিয়েছে।
বলুন। আপনি আর কী জানেন?
মেয়েটির টুপি পাহাড়ে কুড়িয়ে পেয়েছি।
তা তো বলেছেন।
প্রায় ২০ গজ সামনেই মেয়েটির কান্না শুনি।
একটি ঝোপের পেছনে এক লোকের হাত-পা বাঁধা।
মেয়েটি কাঁদছিলো আর তাজোমারু...
মিথ্যে বললেন।
আগে বলেছেন কেবল লাশ দেখেছেন।
কারণ আমি জড়াতে চাইনি।
ঠিক আছে।
বলে যান। তাজোমারু কী করছিলো?
হাঁটু গেঁড়ে মেয়েটির কাছে ক্ষমা চাইছিলো।
যখনই কোনো অপরাধ করতে চেয়েছি, সাত-পাঁচ না ভেবেই করেছি।
ফলে অনুশোচনা কম হতো।
কিন্তু আজ ভিন্ন ব্যাপার।
একবার তোমাকে ভোগ করেছি, কিন্তু আরও করতে চাই। জানি কঠিন হবে।
তুমি আমার বউ হয়ে যাও।
কুখ্যাত ডাকাত তাজোমারু হাঁটু গেঁড়ে-হাতজোড় করে ভিক্ষা চাচ্ছে।
তুমি চাইলে আমি ডাকাতিও ছেড়ে দেবো।
আমার লুকানো যা সম্পদ আছে তা দিয়ে তুমি আয়েশি জীবন কাটাতে পারবে।
যদি তুমি পাপের টাকা না চাও, আমি দিন মজুরি করবো।
দরকার হলে রাস্তায় রাস্তায় ঘুরে টুকিটাকি বিক্রয় করবো।
তোমার জন্য আমি সব করতে রাজি।
বিয়ে করো আমাকে।
রাজি না হলে তোমাকে খুন করে ফেলবো।
রাজি হয়ে যাও।
কান্না থামিয়ে উত্তর দাও।
কথা দাও, তুমি আমার বউ হবে!
বলো!
অসম্ভব।
নারী হয়ে কীভাবে আমি রাজি হবো?
বুঝেছি। সিদ্ধান্ত আমাদেরকেই নিতে হবে।
থামো!
অসতী নারীর জন্য আমি জীবনের ঝুঁকি নিতে চাই না।
দু’জন পুরুষ তোকে ভোগ করেছে, মরতে পারিস না?
বেচারি!
এমন নির্লজ্জ বেশ্যাকে আমি চাই না। তুমি নিয়ে যাও।
তারচেয়ে বরং আমি গিয়ে ঘোড়াগুলো রক্ষা করি।
- দাঁড়াও! - কাছে আসবি না!
কান্না থামাও। মায়া কান্নায় কাজ হবে না।
থামো। ওকে ধমক দেবে না।
মেয়েরা প্রকৃতিগতভাবেই দুর্বল।
তোমরাই প্রকৃত দুর্বল।
যদি সত্যিই আমার স্বামী হও...
এই দস্যুকে খুন করছো না কেন?
আমাকে আত্মহত্যা করতে বলা কি বাহাদুরের কাজ?
তুমিও আসল পুরুষ নও।
যখনই শুনলাম তুমি ডাকাত তাজোমারু, আমি কান্না থামিয়ে দিলাম।
দৈনন্দিন ক্লান্তিকর প্রহসন আমাকে অসুস্থ করে ফেলেছে।
ভেবেছিলাম, “তাজোমারু হয়তো আমায় রক্ষা করতে পারবে।”
যদি আমায় রক্ষা করতে, তোমার জন্য আমি যেকোনো কিছু করতাম।
মনে মনে ভেবেছি।
কিন্তু তুমিও আমার স্বামীর মতোই কাপুরুষ।
মনে রেখোঃ মেয়েরা সেই পুরুষকেই ভালোবাসে যে তাঁকে মনেপ্রাণে চায়।
লড়াইয়ের মাধ্যমেই তাঁকে জয় করে নিয়ে হয়।
আমি মরতে চাই না!
এই তোমার আসল কাহিনী!
আমি মিথ্যে বলি না। সব নিজের চোখে দেখেছি।
আমার সন্দেহ আছে।
সত্যি বলছি, আমি মিথ্যে বলি না।
বলে কয়ে কেউ মিথ্যে বলে না।
কী ভয়ঙ্কর!
যদি মানুষের ওপর বিশ্বাস না থাকতো, পৃথিবী অনেক আগেই নরক হয়ে যেতো।
বলে কী! পৃথিবী তো নরক হয়েই আছে!
না, মানুষের ওপর আস্থা আছে।
আমি চাই না পৃথিবী নরক হয়ে যাক।
চ্যাঁচামেচি করে লাভ নেই।
ভেবে দেখো। এই তিনজনের মধ্যে কার গল্পটি বিশ্বাসযোগ্য?
জানি না।
কিচ্ছু জানি না।
মানুষের কাজকর্ম বুঝা এতো সহজ নয়।
কী করছো?
তাতে আপনার কী?
- জঘন্য কাজ! - জঘন্য?
অন্য কেউ পেলেও কাপড়টি নিয়ে যেতো। আমি নিলে সমস্যা কী?
- এটা পাপ। - পাপ?
বাচ্চাটির বাবা-মা কি পুণ্য করেছে?
ইচ্ছামতো মজা লুটে বাচ্চাটিকে ফেলে দিয়েছে। পাপী তো তাঁরা।
নাহ! ভুল বলেছো!
কাপড়ের তাবিজটির দিকে দেখো, বাচ্চাটিকে রক্ষার জন্যই দিয়েছে।
ভেবে দেখো বাচ্চাটিকে ফেলে যেতে ওদের কতো কষ্ট হয়েছে।
কারো মনের অবস্থা নিয়ে গবেষণার সময় আমার নেই।
- তুমি স্বার্থপর... - তাতে তোমার কী?
এই জগতে কুকুররাই ভালো আছে।
স্বার্থপর না হলে টিকে থাকা যায় না।
হারামজাদা!
সবাই স্বার্থপর আর অসৎ।
অজুহাত দেখায়।
ঐ ডাকাত, মেয়ে, মৃত লোক, আর এখন তুমি!
তুই স্বার্থপর না? হাসাইলিরে রে পাগলা!
আদালতকে ধোঁকা দিয়েছিস, কিন্তু আমাকে পারবি না।
চাকু কোথায় রেখেছিস?
রত্নখচিত দামি চাকুটি...
... যার কথা তাজোমারু বলেছে?
কোথায় রেখেছিস? ঘাসের মধ্যে হারিয়ে ফেলেছিস?
তুই চুরি না করলে কে করেছে?
জায়গামতো ধরেছি।
নিজে ডাকাতি করে আরেকজকে ডাকাত বলে। এটাই স্বার্থপরতা।
কিছু বলবি?
না বললে, গেলাম আমি।
কী করো? বাকি কাপড়ও নিয়ে নেবে?
আমার নিজের ছয়টি বাচ্চা আছে।
আরেকটি হলে কোনো সমস্যা হবে না।
আমার কথার জন্য আমি লজ্জিত।
যে কাউকে সন্দেহের দৃষ্টিতে দেখাটাই স্বাভাবিক।
আমারই বরং লজ্জা হওয়া উচিৎ।
নিজেকেই নিজে চিনতে পারিনি।
নাহ, তোমার প্রতি আমি কৃতজ্ঞ।
তোমাকে ভুল বুঝেছি।
হয়তো এখনো মানুষের প্রতি বিশ্বাস রাখতে পারবো।
আর লজ্জা দিও না।
“মুভিটি বাংলা সাবটাইটেলে উপভোগ করার জন্য ধন্যবাদ।” --- ধন্যবাদান্তেঃ মোঃ কামরুল হাসান শিমুল
[ সমাপ্ত ]